
referat fra lamu tirsdag 10.02 kl. 1200-1330
Tilstede: Brita Børve, Per Arne Olsen, Anne Elisabeth Juul Persbråten, Knut Sverre Røang og Tore Vogt

1. Godkjenning av Dagsorden
Dagorden ble godkjent. Følgende saker ble meldt til eventuelt: Etasjeansvarlige, og avtale om møte med studieledere om HMS.

2. Referat fra siste møte med oppfølging

Referat fra siste møte ble godkjent.

3. LAMU melder om saker

Det har kommet klage på at rom z308 har spesiell dårlig estetikk. I rommet er det fem forskjellige typer pulter og enda flere typer stoler. Videre henger det ikke noe bilder på veggen. I X-blokka har standarden på klasserommet blitt vesentlig bedre. Det foreslås at estetikk blir tema når klasserom gjennomgås før studiestart høsten 2004. En mulighet er å engasjere noen studenter til å gjennomgå klasserom og til å kjøpe nye bilder. En annen mulighet er at administrasjonen ved neste behandling av bemanningsplan foreslår at det opprettes en halv stilling som kursvert som blant annet skal påse at klasserommene til enhver tid er innbydende og ryddig. En mulighet for å forebygge sammenblanding av stoler er å sette opp oppslag der det bes om at studentene ikke flytter stoler fra et klasserom til et annet.

Ansvar for oppfølging: Knut Sverre Røang tar kontakt med Jorunn Nydahl før gjennomgang av klasserom foretas til sommeren.
4.  Oppsummering av vernerunden

Det var full tilfredshet med gjennomføringen av vernerunden. Det er ikke ønskelig med endring av metode for gjennomføring av vernerunden.

5. Oppsummering av HMS-samtale 26.01.04

Referatet fra møtet tas til etterretning.

6. Utbedring av ventilasjonsanlegget- status

Det er tilfredshet med at utbedringsarbeidet har gått etter planen og at det har skapt få problemer for avdelingens drift. Problemet med støv har blitt betraktelig redusert. En av de få problemer så langt har vært at rør tar mye plass på kontor x470. Ansatt på x470 har fått tilbud om annet kontor. Det vurderes innkjøp av ny pult til dette kontoret som kan dekke over rørene. Det er ønskelig med markering der prosjektgruppe, arbeidere på prosjektet og avdelingens ansatte blir invitert når arbeidet avsluttes. Ansvarlig: Knut Sverre Røang koordinerer markeringen. Knut Sverre Røang tar kontakt med Jorunn Nydahl for innkjøp av ny pult til x470.
7. Ombygging av servicesenteret

Det ble foreslått å be en interiørdesigner komme med forslag til fargevalg og innredning på servicesenteret. Det ønskes vurdert om det skal brukes to farger på servicesenteret. LAMU ønsker at det skal kjøpes inn nye sofaer. 
Vedtaket:

LAMU godkjenner de framlagte planer for ombygging av servicesenteret.

8. Systemrevisjon arbeidsmiljø 2004

Tidspunkt for systemrevisjon er 01.03 kl. 13-15. Dato for rapportmøte om systemrevisjon er 22.03. Forslag til notat om systemrevisjon fra avdelingen til HMS-revisjonsteamet ble godkjent med små endringer.
9. Delmål i avtalen om inkluderende arbeidsliv
Det er ønskelig med analyse av årsaker til sykefravær ved avdelingen. Flere metoder må vurderes for å forebygge sykefravær bedre.

10. Sykle til jobben aksjonen 
Saken utgikk da denne aksjonen er iveratett av HiObil.
11. Snøras på parkert bil- orienteringssak

Det må sjekkes om snøfanger er tilstrekkelig for å unngå lignende episoder i framtiden. Oppfølging: Tore Vogt sender notat til driftskontoret.
12. Eventuelt

Etasjeansvarlige

Tre etasjeansvarlige har gjentatte ganger ikke møtt opp på brannvernkurs. Driftskontoret ber avdelingen om å oppnevne nye etasjeansvarlige. LAMU foreslår at vi kontakter de det gjelder for å avklare hvorfor de ikke har møtt opp på brannvernkurs før vi eventuelt oppnevner nye etasjeansvarlige. Oppfølging: Tore Vogt tar kontakt med de det gjelder.

Studieleder og HMS-ansvar

Det ble orientert om at det innkalles til møte med studielederne om deres HMS-ansvar etter nye studieledermodellen.

Neste LAMU-møte 12. mai kl. 13-15.









